Atbildes kods
Atbildes kods, jeb Atgrieztais kods (angļu: Cause code, Reason code, Status code, Disconnect code utt.) — telekomunikācijās un programmnodrošinājumā — ciparu kods, kas veidots mezgla vaicājuma izpildes rezultātā, kas raksturo kādu protokola notikumu vai tehnoloģiju, kas notikusi atbildes iekārtas pusē: sekmīga vai nesekmīga izpilde utt. Bieži atbildes kods tiek atspoguļots ar komentāru angļu valodā, bet atbildes ziņojumā kopā ar ciparu kodu un tā atšifrējumu var tikt nodota cita informācija (piemēram, pieprasītie dati). Saņemot atbildes kodu, pieprasījuma autors var secināt par notikuma raksturu un turpināt darbu vai pabeigt to atbilstoši situācijai. Atbildes kodi ļoti bieži tiek izmantoti klienta-servera arhitektūrā, bet lietošana neaprobežojas tikai ar to un var tikt izmantota līdzvērtīga mezglu/programmu mijiedarbībai atbilstošā protokola ietvaros. Atkarībā no lietošanas jomas atgrieztie kodi var būt vispārpieņemti un šaura loka. Tomēr lielākajā daļā gadījumu izstrādātāji standartizē savu projektu atbilžu kodus un sniedz pilnvērtīgus katra notikuma iemeslu aprakstus, kura rezultātā var saņemt atbildi kas ietver ciparu kodu. Protokolos, kas ir līdzīgi pēc savas būtības, var tikt piemēroti vienādi kodi, lai gan vairumā gadījumu, atgriešanas kodi ir unikāli katrai tehnoloģijai vai protokolam. Kļūdu un atgriešanas kodu pārzināšana ļauj sistēmas lietotājiem, izstrādātājiem un sistēmas apkalpojošajam personālam efektīvi veikt problēmu analīzi (ja iespējams saglabāt protokola darba žurnālfailu). Atkļūdošanai var noderēt trafika analizators (piemēram, Wireshark).